Asunto oli erittäin siisti ja tilava. Asunto oli hiljattain remontoitu, joten esimerkiksi keittiö ja kylpyhuoneet olivat modernit. Yllättävää oli se, että kummankaan kylpyhuoneen wc-pöntössä ei ollut lainkaan rengasta, vaikka nekin olivat remontissa uusitut. Yövyimme 31.-2.4. ja asunto ei ollut mielestämme lainkaan lämmitetty. Italiassa on yleensä tavallista olla erittäin säästeliäs lämmityksen kanssa, mutta tässä vaiheessa vuotta etenkin yöaikaan jonkinlainen lämmitys olisi ollut vielä mielestämme tarpeen. Asunto oli siis melko kylmä etenkin illalla ja yöllä. Omistaja oli erittäin mukava ja avulias. Hän oli myös tavoitettavissa koko ajan ja vastasi nopeasti puheluihin. Sisäänkirjautumisessa oli ongelmana se, että omistaja ei ollut paikalla kun tulimme. Soitimme hänelle asunnon luota ja hän tuli tämän jälkeen paikalle nopeasti, noin 10 minuutissa. Hänen mukaansa ongelma oli se, että hän ei ollut saanut ensimmäistä viestiämme, jossa kerroimme saapumisaikamme. En tiedä oliko tämä totta vai ei, mutta omistaja ei siis oma-aloitteisesti ollut kysynyt saapumisaikaamme missään vaiheessa. Muutenkin kommunikoiminen viestittelemällä oli hieman hankalaa. Puheluihin hän sen sijaan vastasi saman tien ja tuli niiden jälkeen nopeasti paikalle. Jouduimme soittamaan hänelle myös sunnuntaina luovuttaessamme asuntoa, koska olimme sopineet kello viidestä ja omistajaa ei kuulunut pariinkymmeneen minuuttiin. Soittaessamme, hän oli kylläkin jo matkalla asunnolle ja tuli noin viiden minuutin kuluessa. Kannattaa siis varata hyvin aikaa sisään- ja uloskirjautumiseen ja asioida omistajan kanssa ensisijaisesti soittamalla.